**2019. gada 10. maija Rīkojums, ar kuru groza 2011. gada 30. decembra Rīkojumu, ar ko nosaka drošības noteikumus augstceltņu būvniecībai un to aizsardzībai pret ugunsgrēka un panikas risku**

Mērķauditorija: ēku, kurās tiek uzņemti apmeklētāji, izmantotāji un īpašnieki, ģenerāluzņēmēji, darbuzņēmēji, arhitekti, drošības komisiju locekļi, tehniskie kontrolieri un tādu iekārtu ražotāji un uzstādītāji, kurās tiek izmantoti aukstumaģenti.
Temats: noteikumu grozīšana attiecībā uz augstceltnēs (IGH) uzstādītu aukstumu ražojošu elektroierīču parametriem.
Spēkā stāšanās datums: nākamā diena pēc publicēšanas Journal officiel de la République française [Francijas Republikas oficiālajā vēstnesī].
Īss apraksts: ir veikti grozījumi ugunsdrošības noteikumos, kas attiecas uz ugunsdrošību ēkās, kurās tiek uzņemti apmeklētāji (ERP), lai atļautu izmantot viegli uzliesmojošus aukstumaģentus, kas līdz šim bija aizliegti; konkrēti, ir grozīts rīkojuma CH 35. pants. Augstceltņu ugunsdrošības noteikumu GH 37. panta 2. punktā ir atsauce uz CH 35. panta noteikumiem. Gaidot īpašu risku analīzes pētījumu, ir nepieciešams saglabāt viegli uzliesmojošu šķidrumu izmantošanas ierobežojumu augstceltnēs un novērst nevēlamu regulējuma nepilnību, kas rodas tādēļ, ka noteikumu GH 37. pantā ir atsauce uz rīkojuma CH 35. pantu.
Atsauces: ar dokumentu, kas grozīts ar šo rīkojumu, tādā redakcijā, kurā ietverti šie grozījumi, var iepazīties Légifrance tīmekļa vietnē (http://legifrance.gouv.fr).

Valsts ekoloģisko un solidāro pārmaiņu ministrs, zīmogu glabātāja, tieslietu ministre, ekonomikas un finanšu ministrs, darba lietu ministre, iekšlietu ministrs, augstākās izglītības, pētniecības un inovāciju ministre, teritoriālās kohēzijas un attiecību ar vietējām un reģionālajām pašvaldībām ministre un kultūras ministrs,
ņemot vērā Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā, it īpaši paziņojumu Nr. 2018/469/F;
ņemot vērā Būvniecības un mājokļu kodeksu un it īpaši tā R. 122-4. pantu;
ņemot vērā 2011. gada 30. decembra Rīkojumu, ar ko nosaka drošības noteikumus augstceltņu būvniecībai un to aizsardzībai pret ugunsgrēka un panikas risku;
ņemot vērā Būvniecības un energoefektivitātes augstās padomes 2018. gada 16. oktobra atzinumu;
ņemot vērā Valsts standartu novērtēšanas padomes 2018. gada 11. oktobra atzinumu,
izdod šādu rīkojumu.

**1. pants**

Ar iepriekš minēto 2011. gada 30. decembra rīkojumu apstiprinātajos drošības noteikumos augstceltņu būvniecībai un to aizsardzībai pret ugunsgrēka un panikas risku 1. sadaļas II nodaļas VII daļu groza saskaņā ar 2. pantu.

**2. pants**

Noteikumu GH 37. pantā pēc vārdiem “appareils électriques de production de froid” (“elektriskās aukstuma ražošanas ierīces”) iekļauj tekstu “, n’utilisant pas de fluides frigorigènes inflammables,” (“, kurās neizmanto viegli uzliesmojušus aukstumaģentus,”).

**3. pants**

Šis rīkojums stājas spēkā nākamajā dienā pēc tā publicēšanas *Journal officiel de la République française* [Francijas Republikas oficiālajā vēstnesī].

2019. gada 10. maijā

Iekšlietu ministrs:
ministra vārdā un uzdevumā —
dienesta vadītājs, ģenerāldirektora vietnieks civilās drošības un krīžu pārvarēšanas jautājumos, atbildīgais par Ugunsdzēsēju direktorātu,
M. Marquer

Valsts ekoloģisko un solidāro pārmaiņu ministrs:
ministra vārdā un uzdevumā —
mājokļu, pilsētplānošanas un ainavu labiekārtošanas direktors,
F. Adam

Zīmogu glabātāja, tieslietu ministre:
ministres vārdā un uzdevumā —
ģenerālsekretāre
V. Malbec

Ekonomikas un finanšu ministrs:
ministra vārdā un uzdevumā —
Rūpniecības departamenta vadītājs,
J. Tognola

Darba lietu ministre:
ministres vārdā un uzdevumā —
darba lietu ģenerāldirektors,
Y. Struillou

Augstākās izglītības, pētniecības un,
inovāciju ministre:
ministres vārdā un uzdevumā —
augstākās izglītības un profesionālās integrācijas ģenerāldirektore,
B. Plateau

Teritoriālās kohēzijas un attiecību ar vietējām un reģionālajām pašvaldībām ministre:
ministres vārdā un uzdevumā —
mājokļu, pilsētplānošanas un ainavu labiekārtošanas direktors,
F. Adam

Kultūras ministrs:
ministra vārdā un uzdevumā —
kultūras mantojuma ģenerāldirektors,
P. Barbat